Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 109 став 1 и став 2 од Законот за општата управна постапка (“Службен весник на Република Македонија“ бр. 124/2015) и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од М. А., поднесена против НБЛ Тутунска Банка, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

Жалбата изјавена од М. А., поднесена против НБЛ Тутунска Банка, заведена во Агенцијата под бр.08-62 на 09.03.2022 година, **СЕ ОТФРЛА како недопуштена.**

**О Б Р А З Л О Ж Е Н И Е**

М. А., на 09.03.2022 година по електронски пат поднел Барање за пристап до информации од јавен карактер до НЛБ Тутунска Банка, со кое побарал по е-маил да му се достават електроснки запис следните информации:

“1. Дали нерегистрираните лица во матичната книга на родените коишто имаат посебен извод од посебната матична книга на родените и идентификациона исправа согласно Законот за нерегистрирани лица во матичната книга на родените имаат право да отворат банкарска сметка?“.

Имателот на информации во врска со ова Барање не постапил, ниту донел управен акт, поради што Барателот на информации до Агенцијата доставил Жалба, заведена во Агенцијата под бр.08-62 на 09.03.2022 година.

Агенцијата за заштита на правото на слободен пристап до информациите од јавен карактер постапувајќи согласно член 27 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) ја разгледа Жалбата, изјавена од Мустафа Асановски од Скопје, поднесена против НЛБ Тутунска Банка, по предметот Барање за пристап до информации од јавен карактер и **ЈА ОТФРЛИ како недопуштена.**

Агенцијата ја разгледа Жалбата и другите списи во врска со предметот и го утврди следното:

Согласно член 3 став 1 алинеја 1 од Законот за слободен пристап до информации од јавен карактер „иматели на информации се органите на државната власт и други органи и организации утврдени со закон, органите на општините, градот Скопје и општините во градот Скопје, установите и јавните служби, јавните претпријатија, правни и физички лица кои вршат јавни овластувања, утврдени со закон и дејности од јавен интерес политичките партии во делот на приходите и расходите“.

Од погоре наведениот член произлегува дека НЛБ Тутункса Банка не е имател на информации согласно Законот за слободен пристап до информации од јавен карактер односно не се наоѓа на Листата на иматели на информации што ја објавува Агенцијата и од тие причини и постапката по Жалбата не може да се спроведе по наведениот Закон.

Согласно горенаведеното Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место на жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-62.

**Директор,**

**Пламенка Бојчева**